Kaukura

Kaukura (alebo aj Kaheko) je veľký atol v západnej časti súostrovia Tuamotu v rámci Francúzskej Polynézie. Najbližšími susedmi sú atoly Arutua a Apataki, vzdialené takmer rovnako ďaleko,  smerom na sever. Centrálny ostrov Tahiti je vzdialený približne  na juhozápad.

 Geografia atolu 
Atol má tvar natiahnutého elipsoidu s tenkým prstencom útesu a súše v pomere k celkovej rozlohe. Má približne  na dĺžku a  na šírku. Jeho lagúna má iba jeden úzky, umelo vytvorený splavný prieplav na severozápadnom cípe, neďaleko osady Raitahiti.

Prstenec atolu je, podobne ako u mnohých iných atolov  v oblasti (Fakarava, Arutua, Toau, Faaite, Tahanea a i.) z južnej strany tvorený zväčša nízkym koralovým útesom, umiestneným iba tesne na úrovni hladiny oceánu a len výnimočne prerušený malými ostrovčekmi (polyn. „motu“). Zo severnej strany tvorí prstenec atolu viac dlhších pásov súše s vegetáciou, najmä na severozápadnom a juhovýchodnom cípe prstenca.

Z geologického hľadiska je to koralový atol, umiestnený na vrchole podmorskej sopky, ponorenej len tesne pod hladinu mora. Sopka z oceánskeho dna na výšku meria  a jej vek sa odhaduje na   60,1 až 62,3 mil. rokov.Kaukura Seamount podľa katalógu Seamount na earthref.org

 Dejiny 
Prvá písomná zmienka je od holandského moreplavca Jakoba Roggeveena z roku 1722.
Ďalší známy zápis do lodného denníka a máp vykonal James Cook 19. apríla 1774.Les Atolls des Tuamotu od Jacquesa Bonvallota, Institut de recherche pour le développement, éditions de l'IRD, 1994, ISBN 9782709911757, strany.275 – 282.

V súčasnosti je najobývanejšou osadou Raitahiti, kde žije drvivá väčšina obyvateľov. Je situovaná na severozápadnom cípe prstenca atolu. Hneď v susedstve osady je aj letisko, vybudované v roku 1994,Kaukura Airport ktorého asfaltová pristávacia dráha je dlhá .

 Fauna a flóra 
Z rastlín sú na atole prítomné dekoratívne Ibišteky lipovité (Hibiscus tiliaceus), Podslnečník (Abutilon grandifolium) z čeľade slezovitých, Láskavec biely (Amaranthaceae Achyranthes) alebo parazitický „vinič lásky“ (Cassytha filiformis), ktorý dostal názov vďaka svojim afrodiziakálnym účinkom.Esbaugh, W. Hardy; McClure, Susan A. & Bolyard, Judith L. Bush Medicine Studies, Andros Island, Bahamas. Proceedings of the first symposium on the botany of the Bahamas June 11–14, 1985. Ed. Robert R. Smith., San Salvador, Bahamas.

 Ekonomika 
V roku 2012 žilo na atole 475 obyvateľov. Donedávna bol rybolov hlavnou činnosťou a obživou obyvateľov. V poslednom čase ho nahrádza turizmus.Tahiti Traveller - Kaukura Medzi ďalšie aktivity patrí produkcia perál a kopry.

 Administratívne a geografické členenie 
Geograficky patrí atol Kaukura k Palliserovým ostrovom. Tie tvoria ešte atoly Fakarava, Niau, Toau, Arutua, Apataki, Mataiva, Tikehau, Rangiroa a Makatea.

Administratívne patrí atol do komunity Arutua, do ktorej patrí ešte atol Apataki.

 Referencie 

 Love Vine  z Australian Tropical Rainforest Plants
 Flore de la Polynésie française od Jacquesa Florence, edícia "Institut de recherche pour le développement", vydavateľ IRD, 2004, ISBN 9782709915434.

 Pozri aj 
 Zoznam letísk vo Francúzskej Polynézii

 Externé odkazy 
Archív zoznamu atolov na OceanDots
Zoznam pôvodných názvov ostrovov Puamotu  
Biodiverzita polynézskych atolov 

 Zdroj 


Kategória:Atoly Tichého oceánu